袁崇焕评传

《袁崇焕评传》是金庸武侠小说以外写个一本人物评传，写勒1975年，个只作品是对金庸自家个武侠小说作品《碧血剑》个补充。

故事概要
勒个本袁崇焕个外传里，主要创见是认为崇祯杀特袁崇焕个根本原因不是中了“反间计”，而是两家头之间个性个冲突。个是老有深度个说法。金庸认为袁崇焕被杀，已经是皇帝拿伊捉起来以后八个月个事体，勿可能是一时动气个误杀。

事实上从袁崇焕一开始狮子大开口讲“五年平辽”就种下了伊后来被杀个因，当时兵科给事中许誉卿对袁崇焕个讲法表示怀疑，趁机问袁崇焕“五年之期”真个可能吗？袁讲“圣心焦劳，聊以是相慰耳。”意思是皇帝一日到夜勒担心事，我是安慰伊一下。清楚皇上脾气个许誉卿告诉伊：“上英明，安可漫对。异日按期责效，奈何？”就是讲，皇帝加英明个，侬哪能瞎话三千，到辰光寻着侬哪能办？袁崇焕才晓得伊自己是讲错闲话了。后来伊做个几桩事体，像请内帑、主和议，到擅杀毛文龙、私下与皇太极议和，全部勿好看，弄得自家个悲剧一步步个展开，过了三个月，后金兵穿过长城南下包围了北京城，使得悲剧达到高潮，城外戚畹权贵个园亭庄舍被蹂躏殆尽，引起戚畹权贵个极度不满，城里厢毁谤袁崇焕个谣言纷传，就足够让崇祯“冤杀”伊。崇祯三年（1630年），袁崇焕以「擅主和议」、「专戮大帅」个罪名（补充：法司坐崇焕谋叛，定逆案）吃官司《明史·列传第一百四十七》到八月，遂磔崇焕于市。

《袁崇焕评传》结局以小说情节写道：

书里人物介绍
袁崇焕，先打败过努尔哈赤，后来被凌迟杀死。
毛文龙，皮岛个统帅，被袁崇焕以尚方宝剑斩首。
祖大寿，袁崇焕手下头第一大将，袁崇焕被捉起来个辰光，伊带兵离开被围个北京城回山海关，崇焕让袁崇焕写信招伊回来帮忙。
满桂，特之袁崇焕不和个明朝大将，崇祯二年勒北京城全力抵抗金兵，特之副将孙祖寿、参将周旗等三十多人死勒战场上。

参见
碧血剑

数据源

Category:金庸